Søndag eftermiddag måtte Nordjyllands Politi rykke ud til et færdselsuheld i Sindal. Her havde en mand kørt direkte ind i et hus på Terkelsvej 100 i Sindal. - Huset ligger ved et T-kryds, så han er formentlig kommet af Bjørnsbækvej, hvor han så ikke har set, at det var et T-kryds, siger vagtchefen ved Nordjyllands Politi, Mogens Hougesen. Bilisten pådrog sig et åbent brud på anklen, og er nu kørt på hospitalet. - Huset har ikke taget nogen særlig form for skade, men bilen kommer ikke til at køre igen, så han er heldig med, at han slap med et brud på anklen, siger vagtchefen. Nordjyllands Politi har udtaget en blodprøve af bilisten. - Vi venter på svar på blodprøven, men han virkede ikke beruset eller påvirket, siger vagtchefen.

Opsummering:
En mand kørte direkte ind i et hus i Sindal. Han slap med brud på anklen, men bilen kommer ikke til at kunne køre igen.